Nafarroako Parlamentuko Mahaiak, 2023ko urtarrilaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, urtarrilaren 14an (larunbata) Osasunaren eta Mallorca KEren arteko futbol-partidan Club Atlético Osasunaren segurtasun-zerbitzuek legezko banderak eta sinboloak kendu izanari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2023ko urtarrilaren 23an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, Osoko Bilkuran ahoz erantzun dezan:

Urtarrilaren 14an (larunbata) Osasunaren eta Mallorca KEren arteko futbol-partidan Club Atlético Osasunaren segurtasun-zerbitzuek legezko banderak eta sinboloak kendu izanari dagokionez, parlamentari honek honako hau jakin nahi du:

• Zer iritzi du Nafarroako Gobernuak gertatutakoari buruz eta zer neurri hartu ditu adierazpen-askatasunari egindako irain hori berriro gerta ez dadin?

Iruñean, 2023ko urtarrilaren 16an

Foru parlamentaria: Maiorga Ramírez Erro